CELEX: 62008CN0242
Language: bg
Date: 2008-06-04 00:00:00
Title: Дело C-242/08: Преюдициално запитване, отправено от Bundesfinanzhof (Германия) на 4 юни 2008 г. — Swiss Re Germany Holding GmbH/Finanzamt München für Körperschaften

30.8.2008   
            
            
               BG
            
            
               Официален вестник на Европейския съюз
            
            
               C 223/23
            
         Преюдициално запитване, отправено от Bundesfinanzhof (Германия) на 4 юни 2008 г. — Swiss Re Germany Holding GmbH/Finanzamt München für Körperschaften
   (Дело C-242/08)
   (2008/C 223/36)
   Език на производството: немски
   Препращаща юрисдикция
   Bundesfinanzhof
   Страни в главното производство
   
      Жалбоподател: Swiss Re Germany Holding GmbH
   
      Ответник: Finanzamt München für Körperschaften
   Преюдициални въпроси
   
               1)
            
            
               Трябва ли член 9, параграф 2, буква д), пето тире и член 13, Б, буква a), както и точки 2 и 3 от буква г) от Шеста директива 77/388/EИО на Съвета от 17 май 1977 г. относно хармонизиране на законодателствата на държавите-членки относно данъците върху оборота (1) да се тълкуват в смисъл, че прехвърлянето на договор за презастраховане „Живот“ срещу заплащането на продажна цена от приобретателя, на основата на който договор приобретателят поема упражняваната преди това от застрахователя, освободена от данък, застрахователна дейност, със съгласието на застрахования, и за в бъдеще предоставя на застрахования вместо предишния застраховател освободени от данък услуги по презастраховане, следва да се счита
               
                           a)
                        
                        
                           за застрахователна или банкова сделка по смисъла на член 9, параграф 2, буква д), пето тире от Шеста директива 77/388/EИО на Съвета от 17 май 1977 г. относно хармонизиране на законодателствата на държавите-членки относно данъците върху оборота, или
                        
                     
                           б)
                        
                        
                           за презастрахователна сделка съгласно член 13, Б, буква a) от Шеста директива 77/388/EИО на Съвета от 17 май 1977 г. относно хармонизиране на законодателствата на държавите-членки относно данъците върху оборота, или
                        
                     
                           в)
                        
                        
                           за сделка, която по същество се състои, от една страна, от освободено от данък придобиване на задължение и от друга страна, за освободена от облагане с данък сделка с предмет вземания, съгласно член 13, Б, буква г), точки 2 и 3 от Шеста директива 77/388/EИО на Съвета от 17 май 1977 г. относно хармонизиране на законодателствата на държавите-членки относно данъците върху оборота?
                        
                     
         
               2)
            
            
               Ще бъде ли отговорът на въпрос 1 различен, ако не приобретателят, а досегашният застраховател плати цена за прехвърлянето?
            
         
               3)
            
            
               При отрицателен отговор на въпрос 1, букви a), б) и в): Трябва ли член 13, Б, буква в) от Шеста директива 77/388/EИО на Съвета от 17 май 1977 г. относно хармонизиране на законодателствата на държавите-членки относно данъците върху оборота да се тълкува в смисъл, че
               
                           —
                        
                        
                           възмездното прехвърляне на договори за презастраховане „Живот“ представлява доставка и
                        
                     
                           —
                        
                        
                           при прилагане на член 13 Б, буква в) от Шеста директива 77/388/EИО на Съвета от 17 май 1977 г. относно хармонизиране на законодателствата на държавите-членки относно данъците върху оборота не следва да се прави разграничение в зависимост от това дали мястото, в което се осъществяват освободените от данък дейности, се намира в държавата-членка на доставката или в друга държава-членка?
                        
                     
         
      (1)  ОВ L 145, стр. 1.